paragraph_text: Nakon II. svj. rata sljedeća generacija Hlebinskih umjetnika fokusira se na stilizirano prikazivanje seoskog života preuzetog iz mašte. Ivan Generalić ostaje i dalje dominantna ličnost Hlebinske škole i podučava većinu predstavnika tzv. druge generacije kojoj pripadaju: Mijo Kovačić, Ivan Večenaj, Ivan Lacković Croata, Dragan Gaži, Franjo Filipović i Martin Mehkek kao i svog sina Josipa Generalića. Njihova djela naglašavaju romantični koncept podravskog krajolika i lirsku idealizaciju seoskog života.